2024.gada \_\_\_\_\_\_\_ **Nr.\_\_\_\_**

(prot. Nr.\_\_, \_\_\_.§)

**Par nekustamā īpašuma Nr.81B Vienības ielā 36, Daugavpilī, nodošanu**

**bezatlīdzības lietošanā biedrībai “AMOR CENTRS”**

Pamatojoties uz Pašvaldību likuma 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1 punktu, trešo, trešo1, piekto un sesto daļu, izskatot biedrības “AMOR CENTRS” 2024.gada 1.augusta iesniegumu (reģistrēts Daugavpils pašvaldības centrālās pārvaldes Īpašuma pārvaldīšanas departamentā 2024.gada 1.augustā ar Nr.5.1.-1/2362), ar lūgumu nodot bezatlīdzības lietošanā nekustamo īpašumu Nr.81B Vienības ielā 36, Daugavpilī, uz pieciem gadiem ar mērķi – palīdzēt cilvēkiem ar invaliditāti pielāgoties sabiedrībā, organizējot dažāda veida pulciņus un pasākumus,

ņemot vērā Valsts ieņēmumu dienesta 2024.gada 29.jūlija lēmumu Nr.32.6/8.71/22632*,* ar kuru biedrībai “AMOR CENTRS” ir piešķirts sabiedriskā labuma organizācijas statuss darbības jomā – labdarība un veselības veicināšana,

Daugavpils valstspilsētas pašvaldības, turpmāk – Pašvaldība, domes Īpašuma un mājokļu komitejas 2024.gada \_\_\_\_\_\_\_\_\_\_\_\_\_\_\_ atzinumu, Pašvaldības domes Finanšu komitejas 2024.gada \_\_\_\_\_\_\_\_\_\_\_\_\_\_\_\_ atzinumu, **Daugavpils valstspilsētas pašvaldības** **dome nolemj:**

1. Nodot bezatlīdzības lietošanā sabiedriskā labuma organizācijai – biedrībai “AMOR CENTRS”, reģistrācijas Nr.50008333381, juridiskā adrese: Tukuma iela 108B-5, Daugavpils, turpmāk – Biedrība, Pašvaldības nekustamo īpašumu – telpu Nr.81B (telpu grupas kadastra apzīmējums 05000010833001131, 1.stāvs) 120.3 m2 platībā Vienības ielā 36, Daugavpilī (būves kadastra apzīmējums 0500 001 0833 001) un zemesgabala 4584 m2 platībā (kadastra apzīmējums 0500 001 0833) 12040/400910 domājamās daļas, turpmāk – Īpašums.

2. Telpas Nr.81B Vienības ielā 36, Daugavpilī, bilances vērtība uz 2024.gada 31.augustu sastāda 2512,42 EUR (divi tūkstoši pieci simti divpadsmit *euro* 42 centi), zemes gabala ar kadastra apzīmējumu 0500 001 0833 12040/400910 domājamo daļu bilances vērtība uz 2024.gada 31.augustu sastāda 896,27 EUR (astoņi simti deviņdesmit seši *euro* 27 centi).

3. Īpašums tiek nodots bezatlīdzības lietošanā līdz 2029.gada 31.augustam, bet ne ilgāk kā uz laiku, kamēr Biedrībai ir sabiedriskā labuma organizācijas statuss.

4. Īpašuma bezatlīdzības lietošanas mērķis – Biedrības darbības nodrošināšana (veselības veicināšanas un labdarības jomā).

5. Īpašums ir apmierinošā stāvoklī.

6. Biedrība ir tiesīga izmantot bezatlīdzības lietošanā nodoto Īpašumu tikai šī lēmuma 4.punktā paredzētajam mērķim, lietot Īpašumu tādējādi, lai nepasliktinātu tā stāvokli, kā arī, nodrošinātu Īpašuma uzturēšanu un segtu ar tā uzturēšanu saistītus izdevumus.

7. Biedrībai ir pienākums nekavējoties nodot bezatlīdzības lietošanā nodoto Īpašumu Pašvaldībai, ja:

7.1. tiek izbeigts līgums par Īpašuma nodošanu bezatlīdzības lietošanā pirms šī lēmuma 3.punkta noteiktā termiņa vai iestājies šis termiņš un nav pieņemts lēmums par atkārtotu Īpašuma nodošanu bezatlīdzības lietošanā vai termiņa pagarināšanu;

7.2. Biedrībai ir anulēts sabiedriskā labuma organizācijas statuss;

7.3. Īpašums tiek izmantots pretēji nodošanas bezatlīdzības lietošanā mērķim.

8. Uzdot Daugavpils pašvaldības centrālās pārvaldes Īpašuma pārvaldīšana departamentam sagatavot līguma projektu par Īpašuma nodošanu bezatlīdzības lietošanā, paredzot Biedrībai pienākumu segt visus ar Īpašuma uzturēšanu saistītos izdevumus (apsaimniekošana, elektroenerģija, apkure, ūdens, kanalizācija u.c.).

9. Uzdot Pašvaldības izpilddirektorei parakstīt līgumu ar Biedrību par Īpašuma nodošanu bezatlīdzības lietošanā.

|  |  |
| --- | --- |
| Domes priekšsēdētājs | A.Elksniņš |